বিজয়ের মিছিলে মর্মান্তিক দুর্ঘটনা! মৃত্যু হল ৩১ জনের

ওয়েব ডেস্ক : তামিলনাড়ুতে (Tamilnadu) অভিনেতা তথা রাজনীতিবিদ বিজয়ের রাজনৈতিক বিজয় মিছিলে (Vijay’s rally) মর্মান্তিক ঘটনা। পদপিষ্ট (Stampede) হয়েছে মৃত্যু (Death) হল অন্তত ৩১ জনের। আহত হয়েছেন অনেকে। তাদেরকে ভর্তি করা হয়েছে হাসপাতালে। তবে মৃতের সংখ্যা আরও বাড়তে পারে বলে আশঙ্কা করা হচ্ছে।

শনিবার তামিলনাড়ুর করুরে তামিলাগা ভেত্রি কাজাগাম (Tamilaga Vettri Kazhaga) (টিভিকে) প্রধান বিজয়ের প্রচার সমাবেশে ঘিরে আতঙ্ক তৈরি হয়। অভিনেতা থেকে রাজনীতিতে পা রাখা বিজয়কে (Vijay) একবার দেখতে প্রচুর মানুষ ভিড় করেন। ধাক্কাধাক্কি শুরু হয়, ভিড়ের চাপে দম নিতে না পেরে বহু মানুষ অজ্ঞান হয়ে পড়েন। এদের মধ্যে ছিলেন দলীয় সদস্য থেকে শিশুরাও। তাতেই পদপিষ্ট হয়ে মৃত্যু হল অন্তত ৩১ জনের। আহত হয়েছেন বহু। শুধু তাই নয় ৬২ জন চিকিৎসাধীন রয়েছে বলেই জানা গিয়েছে।

আরও খবর : মাওবিরোধী অভিযানে বড় সাফল্য নিরাপত্তারক্ষী বাহিনীর!

সূত্রের খবর, ওই মিছিলে বক্তৃতা দেওয়ার কথা ছিল বিজয়ের (Vijay)। কিন্তু সেখানে তাঁকে দেখার জন্য প্রায় ১০ হাজার মানুষ ভিড় করেছিলেন। বক্তৃতা শেষ হওয়ার পরেই হুড়োহুড়ি লেগে যায়। পরিস্থিতি বুঝতে পেরে এগিয়ে আসেন বিজয়ও। পুলিশের থেকে ওই মিছিলে আক্রান্ত ব্যক্তিরা সাহায্যও চান। কিন্তু শেষ রক্ষা হল। মৃত্যু হল অনেকের। সেই সংখ্যা আরও বাড়তে পারে বলে আশঙ্কা করা হচ্ছে।

ঘটনার পরেই তামিলনাড়ু (Tamilnadu) সরকারের তরফে সাহায্যের হাত বাড়িয়ে দেওয়া হয়েছে। আহতদের চিকিৎসার ব্যবস্থা করা হয়েছে বলে জানা যাচ্ছে। তবে এই প্রথম নয়, এর আগে অভিনেতা অল্লু অর্জুনের অনুষ্ঠানের ভয়ঙ্কর পরিস্থিতির সৃষ্টি হয়েছিল। সেইরকমই স্মৃতি ফিরে এল বিজয়ের মিছিলে।